ലോകത്തിലെ ഏറ്റവും സുരക്ഷിതമായ നാല് രാജ്യങ്ങള്.. ധൈര്യമായി യാത്ര പോകാം കൊവിഡ് കാലത്ത് യാത്രകള് മുഴുവനായും സുരക്ഷിതമല്ലെങ്കില് പോലും ഇനിയും അടച്ചിരിക്കുവാന് പറ്റില്ലയെന്ന തോന്നലില് പലരും യാത്രകള്ക്കിറങ്ങാറുണ്ട്. പല രാജ്യങ്ങളും വിനോദ സഞ്ചാരത്തിന് പച്ചക്കൊടി കാണിക്കുക കൂടി ചെയ്തതോടെ ആളുകളും യാത്രകള് പ്ലാന് ചെയ്തു തുടങ്ങി. കൊവിഡ് എല്ലാ ഇടങ്ങളിലും നിയന്ത്രണ വിധേയമായിട്ടില്ലെങ്കില് പോലും സുര്കഷാ നടപടികള് കൃത്യമായി പിന്തുടര്ന്നാല് രോഗത്തെ അകറ്റി നിര്ത്തുക എന്നത് അസാധ്യമായ ഒന്നല്ല. എന്നാല് എല്ലാ രാജ്യങ്ങളിലേക്കും സഞ്ചരിക്കുക എന്നത് അത്രയും പ്രായോഗികമല്ല എന്നതും ആ അവസരത്തില് ഓര്മ്മിക്കേണ്ടത്. നാലു രാജ്യങ്ങള് യൂറോപ്യന് സെന്റര് ഫോര് ഡിസീസ് പ്രിവന്ഷന് ആന്ഡ് കണ്ട്രോള് ഇസിഡിസി കൊവിഡ് 19 പാന്ഡെമിക് സമയത്ത് യാത്ര ചെയ്യാന് ഏറ്റവും സുരക്ഷിതമായ യൂറോപ്യന് യൂണിയന് രാജ്യങ്ങളെ തിരഞ്ഞെടുത്തിട്ടുണ്ട്. സ്പെയിന്, ഫ്രാന്സ്, ഇറ്റലി, പോളണ്ട് എന്നിവയാണ് ആ നാലു രാജ്യങ്ങള്. ഏറ്റവും കുറവ് രോഗനിരക്ക് ഈ നാലു രാജ്യങ്ങളില് ആണ് ഏറ്റവും കുറഞ്ഞ കൊവിഡ് 19 അണുബാധ നിരക്ക് രേഖപ്പെടുത്തിയിരിക്കുന്നത്. ഇവിടങ്ങളില് 100,000 നിവാസികള്ക്ക് 50 ല് താഴെ കേസുകള് മാത്രമേ രേഖപ്പെടുത്തിയിട്ടുള്ളൂ. കഴിഞ്ഞ രണ്ടാഴ്ചയ്ക്കുള്ളില് പോസിറ്റിവിറ്റി നിരക്ക് നാല് ശതമാനത്തില് താഴെയാണ്. ഇറ്റലി പല പല സംസ്കാരങ്ങളും രീതികളും അധികാരങ്ങളും കടന്നുവന്ന ഇറ്റലി കൊവിഡിന്റെ ആദ്യ ഘട്ടത്തില് ഏറ്റവും തകര്ന്നടിഞ്ഞ രാജ്യങ്ങളിലൊന്നായിരുന്നു. പരിതാപകരമായ ആ അവസ്ഥയില് നിന്നും കരകയറിയ രാജ്യം ഇന്ന് തിരിച്ചുവരവിലാണ്. വിനോദ സഞ്ചാര കേന്ദ്രങ്ങള് മിക്കവയും അന്താരാഷ്ട്ര സഞ്ചാരികള്ക്കായി തുറന്നു നല്കി. ലോകത്തില് ഏറ്റവുമധികം ആളുകള് എത്തിച്ചേരുന്ന അഞ്ചാമത്തെ രാജ്യമാണ് ഇറ്റലി. ലോകത്തില് ഏറ്റവുമധികം യുനല്കോ പൈകൃക സ്മാരകങ്ങളുള്ള രാജ്യം കൂടിയായ ഇവിടം എന്നും ചരിത്രത്തിലെയും സംസ്കാരത്തിലെയും വൈവിധ്യങ്ങള് തിരയുന്നവര്ക്ക് പറ്റിയ സ്ഥലമാണ്. ലോകത്തിലെ തന്നെ ഏറ്റവും മികച്ച ഹൈക്കിങ് ട്രയലുകള് ഇവിടെ കാണാം. ഇറ്റലിയില് കാണാം കുറച്ച് യാത്രാ നിയന്ത്രണങ്ങളോടെ നിങ്ങള്ക്ക് അപൂലിയ, മോളിസ്, അബ്രുസ്സോ, അംബ്രിയ, സാര്ഡിനിയ, പീഡ്മോണ്ട്, ലിഗുറിയ, ലൊംബാര്ഡി, ഫ്രിയുലിവെനീസിയ ഗിയൂലിയ തുടങ്ങിയ സ്ഥലങ്ങള് ഇറ്റലിയില് കാണാം സ്പെയിന് വൈവിധ്യങ്ങള്ക്ക് പ്രാധാന്യം നല്കി ജീവിക്കുന്ന രാജ്യങ്ങളിലൊന്നാണ് സ്പെയിന്. യൂറോപ്യന് യൂണിയനിലെ രണ്ടാമത്തെ വലിയ രാജ്യമായ ഇവിടം സ്പാനിഷ് ഭാഷ സംസാരിക്കുന്ന ഏറ്റവും വലിയ രാജ്യം കൂടിയാണ്. ആഫ്രിക്കന് രാജ്യവുമായി അതിര്ത്തി പങ്കിടുന്ന ഏക യൂറോപ്യന് രാജ്യം കൂടിയാണിത്. രാജ്യം അതിശയകരമായ ബീച്ചുകള്ക്കും ധാരാളം സൂര്യപ്രകാശത്തിനും പേരുകേട്ടതാണ്. സ്പെയിനില് കാളപ്പോര് വളരെ പ്രശസ്തമായ ഒരു കായിക വിനോദമായതിനാല് കാളപ്പോരിന്റെ നാട് എന്നും അറിയപ്പെടുന്നു. സ്പെയിനില് കാണാം കുറച്ച് യാത്രാ നിയന്ത്രണങ്ങളോടെ നിങ്ങള്ക്ക് സ്പെയിനിലെ ഗലീഷ്യ, അസ്റ്റൂറിയാസ്, കാസ്റ്റില്ലെ ആന്ഡ് ലിയോണ്, എക്സ്ട്രെമദുര, ആന്ഡലൂസിയ, ലാ റിയോജ, നവാരെ, മുര്സിയ, വലന്സിയ തുടങ്ങിയ സ്ഥലങ്ങള് സന്ദര്ശിക്കാം ഫ്രാന്സ് ലോകത്തില് ഏറ്റവുമധികം വിനോദ സഞ്ചാരികള് എത്തിച്ചേരുന്ന നാടാണ് ഫ്രാന്സ്. പാരീസ്, ഈഫല് ടവര്, നോത്ര ദാം കത്തീഡ്രല്, മൊംസൊരൊയ കൊട്ടാരം, വെഴ്സായ് കൊട്ടാരം, ല്യൂവര് മ്യൂസിയം, സെന്റര് പോപിഡോ, മോണ്ട് സെന്റ് മൈക്കിള് എന്നിങ്ങനെ കണ്ടുതീര്ക്കുവാന് നിരവധി കാഴ്ചകളും സ്ഥലങ്ങളും ഇവിടെയുണ്ട്. യൂറോപ്യന് യൂണിയനിലെ ഏറ്റവും വലിയ രാജ്യമായ ഫ്രാന്സിനു പഞ്ചഭുജാകൃതിയാണുള്ളത്. ആവിഷ്കാര സ്വാതന്ത്ര്യത്തിന്റെ ഇടം എന്നാണ് ഇവിടം അറിയപ്പെടുന്നത്. ഫ്രാന്സില് പോകുവാന് ബ്രെറ്റെയ്ന്, നോര്മാണ്ടി, ഹൗട്ട്സ്ഡിഫ്രാന്സ്, ഗ്രാന്ഡ് എസ്റ്റ്, ബൂര്ഗോഗ്നെഫ്രാഞ്ചെകോംടേ, സെന്റര്വാല് ഡി ലോയര്, നൗവെല്അക്വിറ്റെയ്ന് തുടങ്ങിയ സ്ഥലങ്ങള് സന്ദര്ശിക്കാം പോളണ്ട് വളരെ പോസിറ്റീവ് ആയ രീതിയില് രൂപാന്തരം പ്രാപിച്ച് യൂറോപ്പിലെ മികച്ച രാജ്യങ്ങളിലൊന്നായിമാറിയ ഇടമാണ് പോളണ്ട്. യുനസ്കോയുടെ പൈതൃക സ്മാരകങ്ങളുടെ പട്ടികയില് ഉള്പ്പെട്ടിരിക്കുന്ന 16 ഇടങ്ങള് പോളണ്ടില് സ്ഥിതി ചെയ്യുന്നു. കമ്മ്യൂണിസ്റ്റാനന്തര രാഷ്ട്രമായ പോളണ്ട് വളര്ന്നു വന്ന വഴികള് വളരെ മാതൃകാപരമാണ്. പോളണ്ടില് കാണുവാന് പോമറേനിയ, കുയാവിയപോമറേനിയ, ഗ്രേറ്റര് പോളണ്ട്, ലുബസ്, ലോവര് സൈലേഷ്യ, ഒപോള് സൈലേഷ്യ, ലെസ്സര് പോളണ്ട്, സബ്കാര്പതി, ഹോളി ക്രോസ് പ്രവിശ്യ, ലോഡ്സ് തുടങ്ങിയ സ്ഥലങ്ങള് സന്ദര്ശിക്കാം. source: nativeplanet.com